Хосе Мария  Монкада яҙмышында боролош булып Конституционалистик һуғыш тип аталған хәрәкәт  йәки Конституционалистик революция ()  тора.  1925 йылда Эмилиано Чаморро власты баҫып алғандан һуң, Монкада профессиональ хәрби булмаһа ла, консерваторҙар режимына ҡаршы  ҡораллы ҡаршылыҡ етәкселәренең береһе була. 1926 йылдың 2 майында  ул Блуфилдста  ихтилал күтәрә һәм уны етәкләй, әммә 7 майҙа портҡа  АҠШ флоты крейсеры «Кливленд» инә һәм тиҙҙән ихтилал баҫтырыла. Монкада Гватемалаға күсә, унда бәреп төшөрөлгән вице-президент либерал Хуан Сакас та килә, ул Монкаданы армия командующийы итеп тәғәйенләй. Улар төҙөгән план буйынса 1926 йылдың авгусында Монкада ҡабаттан Никарагуаның атлантк яры буйына ултыра һәм һуғыш менәнПуэрто-Кабесаста нығына. 1926 йылдың 2 декабрендә  Пуэрто-Кабесас ваҡытлыса баш ҡала тип иғлан ителә, шул уҡ көндә президент булып иғлан ителгән Сакаса Монкаданы хәрби министр итеп тәғәйенләй. Монкада Коринтола АҠШ Хәрби-диңгеҙ көстәренең эсминецы «Денвер» бортында һөйләшеүҙәрҙә ҡатнаша, һөйләшеүҙәр ваҡытында контр-адмирал Джулиан Латимерға проблемаларҙы АҠШ күҙәтеүе аҫтында тик ирекле һәм ғәҙел һайлауҙарҙы үткәреү генә хәл итәсәк тип белдерә. Монкада менән  Латимерҙың  бәйләнеше ҡайһы бер либераль рәттәрҙә  ризаһыҙлыҡ тыуҙыра, һәм армияның баш командующийы генерал Луис Бельтран Сандоваль Сакасаға американлылар менән йәшерен һөйләшеүҙәр алып барған хәрби министрҙы ҡулға алырға һәм атып үлтерегә  ҡуша.  Әммә Сакаса Сандовалгә Монкадаға буйһонорға бойора һәм «либералдар араһында тарҡалыу тыуҙырмаҫҡа ҡуша» . 1926 йылдың 24 декабрендә Латимер Пуэрто-Кабесаты либералдар армияһынан  таҙартыуҙы талап итә һәм Монкада армияһы тиҙ арала  ҡоралдарҙы һәм Сакасаны Пуэрто-Кабесаста ҡалдырып, яр буйына  көньяҡҡа, Принсаполькаға сигенә.